বহুল আলোচিত আগামী একাদশ জাতীয় সংসদ নির্বাচনকে সামনে রেখে নোয়াখালী অঞ্চলে আওয়ামীলীগ, বিএনপি ও জাতীয় পার্টির তৎপরতা লক্ষনীয় । প্রচার প্রচারনায় আওয়ামীলীগ ও জাতীয় পার্টি এগিয়ে রয়েছে। অপরদিকে শক্তিশালী প্রতিপক্ষ বিএনপি দৌড়ের ওপর থাকলেও নির্বাচনের প্রস্তুতি নিচ্ছে। নোয়াখালী অঞ্চলকে বলা হয় বিএনপির দূর্ভেদ্য ঘাঁটি। ১৯৯১ থেকে ২০০৮ পর্য্যন্ত ৪টি জাতীয় নির্বাচনে বিএনপি নিরঙ্কুশ সংখ্যাগরিষ্ঠতা অর্জন করে। পক্ষান্তরে দশম জাতীয় সংসদ নির্বাচনে আওয়ামীলীগের নেতৃত্বাধীন জোট ১৩টি আসনে জয়ী হয়। এরমধ্যে ১২টি আসনে বিনা প্রতিদ্বন্ধিতায় এবং নোয়াখালী-৬ (হাতিয়া) আসনে ব্যালটের মাধ্যমে নির্বাচন অনুষ্ঠিত হয়। উল্লেখ্য, নোয়াখালীতে যে পরিমাণ উন্নয়ন কাজ চলছে সেটা বিগত শত বছরেও হয়নি তেমনিভাবে মামলা মোকদ্দমায় জড়িয়ে বিএনপিকেও দৌড়ের মধ্যে রাখা হয়েছে।